આ સાથેના બન્ને ફોટાનું એક પાત્ર આજે અગિયારમા વર્ષે અતિ જાણીતું છે તો બીજા છે અશ્વિન મહેતા. બન્ને ફોટા મેં જુદા-જુદા સમયે લીધા છે પરંતુ ગુજરાતી સાહિત્ય આડકતરી રીતે તેમાં જોડાયેલું છે. કેવી રીતે? જુઓ સમજાવું. ગુજરાતી સાહિત્ય પરિષદના તત્કાલીન પ્રમુખ એવા હાસ્યલેખક બકુલ ત્રિપાઠીના અવસાન બાદ પરિષદ ભવન ખાતે શ્રદ્ધાંજલિ આપવા આવેલા નરેન્દ્ર મોદીનો આ ફોટો 2 સપ્ટેમ્બર 2006ના રોજ પાડ્યો હતો તો વાર્તાકાર – નવલકથાકાર ચુનિલાલ મડિયાના વતન એવા રાજકોટ જિલ્લાના ધોરાજીમાં તેમનું સ્મૃતિપર્વ યોજાયું ત્યારે તેમાં હાજરી આપવા આવેલા અશ્વિન મહેતાનો આ ફોટો 29 ડિસેમ્બર 2006ના રોજ પાડ્યો હતો.